**dr. JASNA BOROŠ**

**Grb Grada Novigrada-Cittanova**

**Za dugogodišnji rad u zdravstvu**

Prije 35 godina, sada već daleke 1981., dr. Jasna Boroš odabrala je Novigrad kao mjesto u kojem će živjeti i raditi. Prvi su joj pacijenti bili radnici ondašnje tvornice, trikotaže „Umbert Gorjan“. Nakon toga preuzela je ambulantu Doma zdravlja, te postaje liječnicom obiteljske medicine. Više od tri desetljeća brinula je o zdravlju svojih sugrađana i njihovih gostiju. Bilo je tu na tisuće pregleda, dijagnoza, savjeta, pa i ispovijesti pacijenata. Bila je doktorica Jasna više od liječnice. Jer biti liječnik, pogotovo u malome mjestu poput Novigrada, znači biti i psiholog, bračni savjetnik, socijalni radnik... Ukratko, sve ono što se u svakodnevnoj komunikaciji s pacijentima nametne kao potreba u određenom trenutku. No, znaju to dobro svi njezini pacijenti, nije našoj doktorici Jasni ništa bilo teško. Zauzimala se za svoje pacijente u ostalim zdravstvenim ustanovama, pomagala im pri smještaju u bolnicama, ali im je nerijetko bila podrška i pomoć i u njihovim životnim bitkama, ne nužno vezanima uz bolest. Kroz svojih je više od tri desetljeća rada doktorica Boroš još jednom dokazala da biti liječnik nije tek zanimanje, već – životni poziv. Poziv s kojega je nakon 33 godine rada lani otišla u zasluženu mirovinu...

**Lo stemma della Città di Novigrad-Cittanova**

**Per la sua lunga carriera nella sanita'**

Trentacinque anni fa, nel oramai lontano 1981, la dottoressa Jasna Boroš scelse Cittanova come luogo dove vivere e lavorare. I suoi primi pazienti furono gli operai della maglieria „Umbert Gorjan“. In seguito iniziò a lavorare nell'ambulatorio della Casa della salute e diventò medico di famiglia.

Per più di tre decenni si è presa cura della salute dei sui concittadini e dei loro ospiti. Si sono susseguite migliaia di visite, diagnosi, consigli e confessioni dei pazienti. La dottoressa Jasna è stata più di un medico. Essere medico in una piccola comunità significa essere psicologo, consulente matrimoniale, assistente sociale… In poche parole, tutto quello che nella comunicazione con i pazienti si presenta come necessità in determinati momenti. Tutti i suoi pazienti lo sanno molto bene che niente era difficile per la nostra dottoressa Jasna. Si preoccupava dei suoi pazienti internati in altre istituzioni sanitarie, li aiutava a sistemarsi negli ospedali e molto spesso era un aiuto e sostegno nelle loro battaglie personali, non soltanto in quelle dovute alla malattia. Nei suoi più di tre decenni di lavoro la dottoressa Boroš ha dimostrato ancora una volta che essere medico non è soltanto una professione ma, una vocazione. Una vocazione che dopo trentatré anni di lavoro ha lasciato l’anno scorso per andare in pensione.